Mano vardas Taylor Wilson.
Man 17 metų
ir aš esu branduolės fizikos mokslininkas,
kuo gali būti sunku patikėti, bet iš tikrųjų esu.
Norėčiau pabandyti įrodyti,
kad branduolinė sintezė
bus tai, kur nuves tas tiltas,
apie kurį kalbėjo
T. Boone Pickens.
Taigi branduolinė sintezė yra mūsų energetikos ateitis.
Ir antra, norėčiau parodyti, kad
vaikai tikrai gali pakeisti pasaulį.
Galite klausti --
(Aplodismentai)
Galite manęs klausti,
kaip tu gali žinoti, kas yra mūsų energetikos ateitis?
Na, aš pastačiau sintezės reaktorių,
kai man buvo 14 metų.
Tai yra mano branduolinės sintezės reaktoriaus vidus.
Pradėjau statyti šį projektą,
kai man buvo 12 ar 13 metų.
Nutariau, kad noriu pagaminti žvaigždę.
Dabar daugelis jūsų turbūt sako,
kad nėra tokio dalyko kaip branduolinė sintezė.
Nematau nė vienos branduolinės sintezės jėgainės.
Na, tai neapsimoka.
Tai nepagamina daugiau energijos, nei suvartoja,
bet tai vis dėlto gana įdomu.
Ir visa tai pastačiau savo garaže,
ir dabar tai gyvena fizikos fakultete
Nevados universitete, Reno.
Ir jis trenkia kartu du deuterio atomus,
kas yra tiesiog vandenilis su vienu papildomu neutronu.
Ir tai yra panašu į protonų grandininę reakciją,
kuri vyksta saulėje.
Ir deuterio atomai trenkiami taip stipriai,
kad vandenilio atomai susilieja,
ir šio proceso metu išsiskiria šalutinės medžiagos,
kurias aš utilizuoju.
Taigi pernai
laimėjau Intel tarptautinę mokslo ir inžinerijos mugę.
Aš sukūriau detektorių, kuris pakeitė detektorius,
kuriuos naudoja JAV valstybės saugumo tarnyba.
Už kelis šimtus dolerių
aš sukūriau sistemą, kuri jautrumu pralenkia
detektorius už šimtus tūkstančių dolerių.
Pastačiau tai savo garaže.
(Aplodismentai)
Ir sukūriau sistemą,
medicininių izotopų kūrimui.
Vietoje to, kad reiktų daugybės milijonų dolerių įrenginių,
sukūriau prietaisą, kuris labai mažais kiekiais
gali gaminti šiuos izotopus.
Tai yra mano sintezės reaktorius.
Čia aš prie reaktoriaus
valdymo pulto.
Ir beje, savo garaže gaminu urano oksidų mišinį,
taigi mano branduolinė programa yra pažengusi kiek ir iraniečių.
Tik gal nenoriu to pripažinti.
Čia aš CERN centre, Ženevoje, Šveicarijoje,
kuris yra žymiausia dalelių fizikos laboratorija pasaulyje.
Ir čia aš su prezidentu Obama,
rodydamas jam savo valstybinės apsaugos tyrinėjimus.
(Aplodismentai)
Taigi per beveik
7 metus branduolinių tyrinėjimų,
aš pradėjau su svajone
pagaminti "žvaigždę stiklainyje", žvaigždę savo garaže,
ir galų gale susitikau su prezidentu
ir kuriu dalykus, kurie, aš manau, gali pakeisti pasaulį,
ir galvoju, kad kiti vaikai irgi tai gali.
Labai ačiū.
(Aplodismentai)